Diari Oficial de la Generalitat Valenciana


Sumari del DOGV 8597, del 23-07-2019 (2019/7446)

Extracte de la Resolució de 17 de juliol de 2019, del director de l'Agència Valenciana de Foment i Garantia Agrària, per la qual s'estableixen els terminis de modificació de la sol·licitud única en el cas d'agricultors o agricultores subjectes a controls mitjançant monitoratge.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8597

Data del DOGV
:   23-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7446


Data del document
:   17-07-2019

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 17 de juliol de 2019, del director de l'Agència Valenciana de Foment i Garantia Agrària, per la qual s'estableixen els terminis de modificació de la sol·licitud única en el cas d'agricultors o agricultores subjectes a controls mitjançant monitoratge. [2019/7446]  
BDNS (identif.): 439889.  
L'article 40 bis del Reglament d'execució (UE) 809/2014 de la Comissió, de 17 de juliol de 2014, pel qual s'estableixen disposicions d'aplicació del Reglament (UE) núm. 1306/2013 del Parlament Europeu i del Consell pel que fa al sistema integrat de gestió i control, les mesures de desenvolupament rural i la condicionalitat, incorpora la possibilitat que les comunitats autònomes duguen a terme controls per monitoratge, per a això el Fons Espanyol de Garantia Agrària, OA (FEGA) exercirà funcions de coordinació, tal com estableix l'apartat 5 de l'article 99 del Reial decret 1075/2014.  
El Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural, estableix en el seu article 99, apartat 6, la possibilitat que les comunitats autònomes establisquen, sobre una base voluntària, un sistema de controls preliminars que informen als beneficiaris sobre possibles incompliments i que els permeta canviar la seua sol·licitud a temps a fi d'evitar reduccions i sancions administratives. La notificació dels resultats dels controls preliminars per part de l'administració, i les eventuals modificacions de la sol·licitud d'ajuda inicial per part del beneficiari, es faran en els termes establits en els articles 11 i 15 del Reglament d'execució (UE) 809/2014 de la Comissió, de 17 de juliol de 2014.  
  
L'article 15, apartat 3, del Reglament d'execució (UE) 809/2014 de la Comissió, de 17 de juliol de 2014, estableix que quan es realitzen controls mitjançant monitoratge el beneficiari podrà modificar la sol·licitud única o la sol·licitud de pagament pel que fa a la utilització de les diferents parcel·les agràries. Aquestes modificacions es notificaran a l'autoritat competent en el termini fixat per aquesta autoritat competent.  
  
La Resolució de 7 de març de 2019, de la directora general de Desenvolupament Rural i Política Agrària Comuna, per la qual s'estableix el règim de controls per monitoratge en la campanya 2019 de sol·licitud única, dins del marc de la Política Agrícola Comuna, disposa el sistema de control per monitoratge en els expedients de sol·licitud única de la campanya 2019 que presenten les superfícies declarades en els municipis d'Utiel i Requena. Aquest control es durà a terme en el marc del projecte de controls per monitoratge liderat pel Fons Espanyol de Garantia Agrària (FEGA), segons notificació del Regne d'Espanya a la Comissió Europea de data 30.11.2018.  
  
El control per monitoratge es realitza sobre les superfícies declarades en les línies d'ajuda en el règim de Pagament Bàsic, Pagament a les Pràctiques Agrícoles Beneficioses per al Clima i el Medi Ambient (Pagament Verd o Greenning), Pagament Complementari per a Joves Agricultors, Règim de Xicotet Agricultor i Ajuda Acoblada de Fruita Seca.  
Amb data 28 de juny de 2019 la Presidència del Fons Espanyol de Garantia Agrària ha resolt que en el cas dels agricultors subjectes a controls mitjançant monitoratge, de conformitat amb el que es disposa en l'article 40 bis del Reglament d'execució (UE) 809/2014 de la Comissió, de 17 de juliol de 2014, podran, fins al 31 d'agost, modificar les parcel·les agràries de la seua sol·licitud única, en relació als règims d'ajuda monitorats, sempre que es complisquen els requisits corresponents segons els règims de pagaments directes de què es tracte.  
No obstant això, estableix la citada resolució que, quan siga estrictament necessari per a garantir la implementació correcta dels controls per monitoratge, després de la comunicació motivada com cal al Fons Espanyol de Garantia Agrària OA, i dins del màxim permés per l'apartat 3 de l'article 15 del Reglament d'execució (UE) 809/2014 de la Comissió, de 17 de juliol de 2014, les comunitats autònomes podran ampliar el termini de modificació de la sol·licitud única per a aquests agricultors en el seu àmbit territorial d'actuació.  
Prenent en consideració que els controls per monitoratge s'estan implementant sota l'empara d'un projecte pilot i per primera vegada per a l'anualitat 2019, sabent que és necessària la formació i informació dels titulars d'explotacions agràries afectats per aquesta metodologia de control i sent imprescindible l'adaptació de les eines informàtiques per a la gestió dels resultats obtinguts, la direcció de l'Agència Valenciana de Foment i Garantia Agrària, resol:  
  
Que en la Comunitat Valenciana serà possible la modificació de les parcel·les agràries de la sol·licitud única 2019 en relació amb els règims d'ajuda monitorats i per a les explotacions afectades per aquest control fins al dia 30 de setembre de 2019.  
  
València, 17 de juliol de 2019.- El director de l'Agència Valenciana de Foment i Garantia Agrària: Francisco Rodríguez Mulero.